**Modern idők - prezentációkészítés**

Készítsd el a Charlie Chaplin utolsó némafilmjét hirdető prezentációt a minta és a leírás alapján!

Munkáját a program alapértelmezett formátumának megfelelően *chaplin* néven mentse! A prezentációhoz szükséges képek a *modern\_1.gif*, a *modern\_2.jpg*, a *modern\_3.jpg*, és a *modern\_4.jpg* fájlokban vannak; a szöveg a *forras.txt* állományban.

1. A diák háttere egységesen vízszintesen színátmenetes, felül világosbarna RGB(223, 192, 141) kódú és alul fehér legyen!

2. A szöveg RGB(80, 45, 30) és a címek RGB(100, 50, 0) kódú, barna árnyalatúak legyenek!

3. A prezentáció szövegét írja be, vagy a *forras.txt* állományból másolja a minta alapján a diákra!

4. Az 1. dián a cím 54 pontos betűméretű és félkövér stílusú legyen! Az alcím 40 pontos és dőlt stílusú legyen! A jobb alsó sarokban a *modern\_1.gif* kép jelenjen meg automatikusan a dia megjelenése után fél másodperccel!

5. A 2. dián bal oldalon a *modern\_2.jpg*, jobb oldalon táblázatban a film információi jelenjenek meg! A kép legyen 9 cm szélességű, mérete arányosan változtatott, és a dia megjelenése után fél másodperccel jelenjen meg automatikusan! A táblázatban legyen a szöveg 24 pontos, és az első oszlopban félkövér stílusú! A táblázat-, illetve az oszlopszélességeket állítsa úgy, hogy a szavak és a nevek ne törjenek meg!

6. A 3. dián a cím után felsorolásjel nélkül, a mintának megfelelően jelenjen meg a szöveg! A jobb alsó sarokban vetítéskor két kép jelenjen meg automatikusan egymás után: a *modern\_3.jpg* és azt eltakarva a *modern\_4.jpg* fél illetve egy másodperces késleltetéssel! Mindkét kép szélességét arányos átméretezéssel 12 cm-re állítsa!

7. Állítson be a prezentációhoz vetítési paramétereket: a diák automatikusan váltsanak 18 másodpercenként, a címsorok, szövegek azonnal jelenjenek meg, a képek a fentiek szerinti időzítéssel!



